b'\n_START_ARTICLE_\nKakan\n_START_PARAGRAPH_\nKakan je ob\xc4\x8dasno naseljen (samo v turisti\xc4\x8dni sezoni) otok v hrva\xc5\xa1kem delu Jadrana. Le\xc5\xbei vzhodno od otoka \xc5\xbdirje, od katerega ga lo\xc4\x8di \xc5\xbdirjanski kanal, in zahodno od otoka Kaprije, v \xc5\xa1ibeni\xc5\xa1kem arhipelagu. Kakan je ozek in okoli 5,2 km dolg otok. Najvi\xc5\xa1ji vrh z imenom Kakan je visok 112 mnm. Povr\xc5\xa1ina otoka meri 3,38 km\xc2\xb2. Dol\xc5\xbeina obalnega pasu je 14,28 km. Na otoku sta dva |rta, oba z imenom Kakan. Prvi rt le\xc5\xbei na severozahodu otoka, drugi na katerem je svetilnik pa na jugovzhodu otoka. V zalivu Tratica na severovzhodni obali je manj\xc5\xa1a restavracija. Pod restavracijo stoji manj\xc5\xa1i pomol in nekaj boj za privez manj\xc5\xa1ih plovil. Globina morja pri pomolu je 2 m._NEWLINE_Iz pomorske karte je razvidno, da svetilnik, ki stoji na rtu Kakan, oddaja svetlobni signal: R Bl(2) 5s. Nazivni domet svetilnika je 4 milje'